दो दिन से छोटे पिंजरे में आने के लिए जू के कर्मचारियों को छका रहा पैंथर
डाबीसे रेस्क्यू करके लाए गए पैंथर का चिकित्सक को घाव सही करने के लिए चेकअप करना है। लेकिन, वह पिछले दो दिन से चिड़ियाघर के कर्मचारियों को बड़े से छोटे पिंजरें में आने के लिए छका रहा है। गुरुवार को भी वह छोटे पिंजरे में काफी प्रयास के बाद नहीं आया।
पैंथर के छोटे पिंजरें में नहीं आने से कर्मचारी उस पर पानी की बौछार मार रहे हैं। इस काम में वह बुधवार से जुटे हुए हैं, लेकिन छोटे पिंजरें में पैंथर नहीं रहा है। पैंथर पानी की बौछार अपने ऊपर पड़ने पर कोने में दुबक जा रहा है। गुरुवार की सुबह भी चिड़ियाघर के कर्मचारियों ने करीब दो घंटे तक कोशिश की, लेकिन उन्हें सफलता नहीं मिली। चिड़ियाघर के चिकित्सक डॉ. एके पांडे ने बताया कि पैंथर का उन्हें रूटीन चेकअप करना है। 22 दिसंबर 2016 को डाबी के पास स्थित डसालिया गांव के नजदीक शिकारियों के शिकंजे में वह फंस गया था। वहां से रेस्क्यू करके उसे चिड़ियाघर लाया गया था। शिकंजे की वजह से उसके एक पांव में घाव हो गया था। जहां एक नाखून भी टूटा हुआ है। उपचार करने पर बीच में घाव भर गया था। लेकिन, उसने दो दिन पहले सूखे घाव को खुजाया, जिसका रूटीन चेकअप के साथ ट्रीटमेंट करना है। इसके लिए उन्हें पैंथर को बड़े पिंजरें से छोटे पिंजरें में रखना है। लेकिन, वह उसमें नहीं रहा है। चिड़ियाघर के कर्मचारी पिछले दो दिन से प्रयास कर रहे हैं। उस पर पानी की बौछार भी मारी जा रही है। ताकि वह छोटे पिंजरें में जाए। डॉ. पांडे ने कहा कि अभी पैंथर को ट्रैंक्यूलाइज करने की जरूरत नहीं है। संभावना है कि वह जल्द छोटी साइज वाले पिंजरें में जाएगा।
पैंथर को छोटे पिंजरे में लाने के लिए पानी की बौछार से भी काम नहीं हुआ।
awa_Deva hin_Deva hin_Deva hin_Deva